text: Danmarks mindste valgsted er talt op
  21 november 2017 kl. 19.56
  Mandøs i alt 27 stemmer er talt op. Socialdemokratiet er den helt store stemmesluger på øen. Partiet har fået otte stemmer. 
  Det foreløbige resultat fra Danmarks mindste stemmested ligger klar allerede nu. På Mandø har 27 vælgere været forbi lægekonsultationen, der i dag har fungeret som valgsted.
  Resultatet viser en enorm fremgang til Socialdemokratiet. De er gået frem med fem stemmer, hvilket svarer til en fremgang på 18,9 procent. I alt fik de 29,6 procent af Mandøs stemmer.
  Alternativet har fået én stemme.
  Der har været færre vælgere ved stemmeurnerne på Mandø i dag, end der var for fire år siden. Ved sidste valg havde Mandø en stemmeprocent på 100 procent, da alle de 34 stemmeberettigede borgere havde stemt. I dag er stemmeprocenten 79,41 procent med 27 stemmer.
  
  